Fru Heibergs teaterbane var dog ikke afsluttet. Da [[Frederik Ferdinand Tillisch]] i juni [[1859]] var blevet teaterchef, bestemte hun sig for at give efter for [[kultusminister]] [[Ditlev Gothard Monrad|Monrads]] indtrængende anmodninger om at vende tilbage til scenen, og [[5. oktober]] optrådte hun på ny som Lady Teazle i ''Bagtalelsens Skole'', overvældet med blomster og hilst med uendelig jubel. Indtil udgangen af sæsonen [[1863]]-[[1864|64]] udførte hun af mere betydningsfulde nye roller Lady Macbeth, Marie Stuart i [[Friedrich Schiller|Schillers]] tragedie, fru Thompson i ''En Kurmethode'' af Hertz og Thusnelda i ''Fægteren fra Ravenna'' af Halm. Hendes sidste optræden fandt sted [[2. juni]] 1864 som Elisabeth Munk i ''[[Elverhøj]]''. Under Linde-Berners direktion overtog hun [[1867]] sceneinstruktionen og satte i de syv år, hvor hun havde denne post, adskillige store og vanskelige stykker i scene, deriblandt [[Bjørnstjerne Bjørnson]]s ''Maria Stuart'', [[Henrik Ibsen]]s ''Kongsæmnerne'' og ''De unges Forbund'', Heibergs ''Syvsoverdag'' og flere andre.
Religion Historie Kultur